CELEX: 32015R0866
Language: el
Date: 2015-06-04 00:00:00
Title: Εκτελεστικός κανονισμός (ΕΕ) 2015/866 της Επιτροπής, της 4ης Ιουνίου 2015, για την ανάκληση της αποδοχής ανάληψης υποχρέωσης για τρεις παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

5.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 139/30
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/866 ΤΗΣ ΕΠΙΤΡΟΠΉΣ
   της 4ης Ιουνίου 2015
   για την ανάκληση της αποδοχής ανάληψης υποχρέωσης για τρεις παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («Συνθήκη»),
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (2) («βασικός κανονισμός κατά των επιδοτήσεων»), και ιδίως το άρθρο 13,
   Αφού ενημέρωσε τα κράτη μέλη,
   Εκτιμώντας τα ακόλουθα:
   Α.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΙΣΧΥΟΝΤΑ ΜΕΤΡΑ
   
   
               (1)
            
            
               Με τον κανονισμό (ΕΕ) αριθ. 513/2013 (3), η Ευρωπαϊκή Επιτροπή («Επιτροπή»), επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («Ένωση») φωτοβολταϊκών συστοιχιών κρυσταλλικού πυριτίου («συστοιχιών») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («ΛΔΚ»).
            
         
               (2)
            
            
               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για Εισαγωγές και Εξαγωγές Μηχανημάτων και Ηλεκτρονικών Προϊόντων («CCCME») να υποβάλει στην Επιτροπή εκ μέρους τους ανάληψη υποχρέωσης ως προς τις τιμές και το Επιμελητήριο όντως το έπραξε. Είναι σαφές από τους όρους της εν λόγω ανάληψης υποχρέωσης ως προς τις τιμές ότι αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.
            
         
               (3)
            
            
               Με την απόφαση 2013/423/ΕΕ (4), η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5), η Επιτροπή τροποποίησε τον κανονισμό (ΕΕ) αριθ. 513/2013 για να θεσπίσει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.
            
         
               (4)
            
            
               Με τον εκτελεστικό κανονισμό (ΕΕ) αριθ. 1238/2013 (6), το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση συστοιχιών και κυψελών καταγωγής ή προέλευσης ΛΔΚ («σχετικό προϊόν»). Με τον εκτελεστικό κανονισμό (ΕΕ) αριθ. 1239/2013 (7), το Συμβούλιο επέβαλε επίσης οριστικό αντισταθμιστικό δασμό στις εισαγωγές του σχετικού προϊόντος στην Ένωση.
            
         
               (5)
            
            
               Μετά την κοινοποίηση της τροποποιημένης εκδοχής της ανάληψης υποχρέωσης ως προς τις τιμές από ομάδα παραγωγών-εξαγωγέων («παραγωγοί-εξαγωγείς») από κοινού με το CCCME, η Επιτροπή επιβεβαίωσε με την εκτελεστική απόφαση 2013/707/ΕΕ (8) την αποδοχή της τροποποιημένης ανάληψης υποχρέωσης ως προς τις τιμές («ανάληψη υποχρέωσης») για την περίοδο εφαρμογής των οριστικών μέτρων. Στο παράρτημα της εν λόγω απόφασης παρατίθενται οι παραγωγοί-εξαγωγείς για τους οποίους έγινε αποδεκτή η ανάληψη υποχρέωσης, στους οποίους συγκαταλέγονται μεταξύ άλλων οι εταιρείες:
               
                           α)
                        
                        
                           CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc., και CSI Cells Co. Ltd, καθώς και η συνδεδεμένη εταιρεία τους στην Ευρωπαϊκή Ένωση, οι οποίες καλύπτονται από κοινού από τον πρόσθετο κωδικό TARIC: Β805 («Canadian Solar»)·
                        
                     
                           β)
                        
                        
                           ET Solar Industry Limited και ET Energy Co. Ltd, καθώς και οι συνδεδεμένες εταιρείες τους στην Ευρωπαϊκή Ένωση, οι οποίες καλύπτονται από κοινού από τον πρόσθετο κωδικό TARIC: Β819 («ET Solar»)· και
                        
                     
                           γ)
                        
                        
                           Renesola Zhejiang Ltd και Renesola Jiangsu Ltd, καθώς και οι συνδεδεμένες εταιρείες τους στην Ευρωπαϊκή Ένωση, που καλύπτονται από κοινού από τον πρόσθετο κωδικό TARIC: Β921 («ReneSola»).
                        
                     
         
               (6)
            
            
               Με την εκτελεστική απόφαση 2014/657/ΕΕ (9) η Επιτροπή αποδέχθηκε πρόταση που κατατέθηκε από την ομάδα των παραγωγών-εξαγωγέων από κοινού με το CCCME για την παροχή διευκρινίσεων όσον αγορά την εφαρμογή της ανάληψης υποχρέωσης για το σχετικό προϊόν το οποίο καλύπτεται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ, το οποίο σήμερα υπάγεται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039) που παράγονται από τους εξαγωγείς-παραγωγούς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται από κοινού ως «μέτρα».
            
         B.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΟΙ ΟΠΟΙΟΙ ΕΧΟΥΝ ΠΑΡΑΒΙΑΣΤΕΙ
   
   
               (7)
            
            
               Οι παραγωγοί-εξαγωγείς συμφώνησαν, μεταξύ άλλων, να μην πωλήσουν το καλυπτόμενο προϊόν στον πρώτο ανεξάρτητο πελάτη στην Ένωση κάτω από μια συγκεκριμένη ελάχιστη τιμή εισαγωγής («ΕΤΕ») εντός του σχετικού ετήσιου επιπέδου εισαγωγών στην Ένωση που ορίζεται στην ανάληψη υποχρέωσης.
            
         
               (8)
            
            
               Στο κείμενο της ανάληψης υποχρέωσης διευκρινίζεται επίσης, σε έναν μη εξαντλητικό κατάλογο, τι συνιστά παράβαση της ανάληψης υποχρέωσης. Ο εν λόγω κατάλογος περιλαμβάνει, ειδικότερα, τη σύναψη αντισταθμιστικών συμφωνιών με τους πελάτες τους, καθώς και την υποβολή παραπλανητικών στοιχείων σχετικά με την καταγωγή του σχετικού προϊόντος ή την ταυτότητα του εξαγωγέα.
            
         
               (9)
            
            
               Οι παραγωγοί-εξαγωγείς ανέλαβαν επίσης την υποχρέωση να μην προβούν σε πώληση άλλων —πλην του καλυπτόμενου— προϊόντων που παράγονται ή αποτελούν αντικείμενο εμπορίου από αυτούς πέρα από ένα συγκεκριμένο μικρό ποσοστό της συνολικής αξίας των πωλήσεων του προϊόντος που καλύπτεται από την ανάληψη υποχρέωσης στους ίδιους πελάτες στους οποίους πωλούν το καλυπτόμενο προϊόν («όριο παράλληλων πωλήσεων»).
            
         
               (10)
            
            
               Σύμφωνα με τους όρους της ανάληψης υποχρέωσης, οι παραγωγοί-εξαγωγείς υποχρεούνται επίσης να υποβάλλουν στην Επιτροπή σε τριμηνιαία βάση αναλυτικές πληροφορίες για το σύνολο των εξαγωγικών τους πωλήσεων και μεταπωλήσεων στην Ένωση («τριμηνιαίες εκθέσεις»). Αυτό συνεπάγεται τεκμαίρεται ότι τα στοιχεία που περιλαμβάνονται στις εν λόγω τριμηνιαίες εκθέσεις πρέπει να είναι πλήρη και ορθά και ότι οι δηλούμενες συναλλαγές συμμορφώνονται πλήρως με τους όρους της ανάληψης υποχρέωσης.
            
         
               (11)
            
            
               Προκειμένου να εξασφαλιστεί η συμμόρφωση με την ανάληψη υποχρέωσης, οι παραγωγοί-εξαγωγείς ανέλαβαν επίσης την υποχρέωση να επιτρέπουν επισκέψεις επαλήθευσης στις εγκαταστάσεις τους, έτσι ώστε να ελέγχεται η ακρίβεια και η πληρότητα των στοιχείων που υποβάλλουν στην Επιτροπή στις τριμηνιαίες εκθέσεις, και να παρέχουν όλες τις πληροφορίες που κρίνονται αναγκαίες από την Επιτροπή.
            
         Γ.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΠΟΥ ΕΠΙΤΡΕΠΟΥΝ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΑΠΟ ΤΗΝ ΕΠΙΤΡΟΠΗ ΣΕ ΠΕΡΙΠΤΩΣΗ ΠΑΡΑΒΑΣΗΣ
   
   
               (12)
            
            
               Στην ανάληψη υποχρέωσης ορίζεται επίσης ότι η Επιτροπή μπορεί να ανακαλέσει την αποδοχή της ανάληψης υποχρέωσης ανά πάσα στιγμή κατά τη διάρκεια της περιόδου εφαρμογής, εάν αποδειχθεί ότι ο έλεγχος και η εφαρμογή των όρων καθίστανται πρακτικά αδύνατοι.
            
         
               (13)
            
            
               Στην ανάληψη υποχρέωσης ορίζεται περαιτέρω ότι η αποδοχή της ανάληψης υποχρέωσης από την Επιτροπή βασίζεται στην εμπιστοσύνη και ότι οποιαδήποτε ενέργεια κλονίζει τη σχέση εμπιστοσύνης με την Επιτροπή δικαιολογεί την άμεση ανάκληση της ανάληψης υποχρέωσης.
            
         Δ.   ΕΛΕΓΧΟΣ ΤΩΝ ΠΑΡΑΓΩΓΩΝ-ΕΞΑΓΩΓΕΩΝ
   
   
               (14)
            
            
               Η Επιτροπή, στο πλαίσιο των ελέγχων της για την τήρηση της ανάληψης υποχρέωσης, επαλήθευσε τις πληροφορίες που υποβλήθηκαν από τους παραγωγούς-εξαγωγείς και σχετίζονταν με την ανάληψη υποχρέωσης. Τα πορίσματα που παρατίθενται παρακάτω στις αιτιολογικές σκέψεις 15 έως 32 σκιαγραφούν τα προβλήματα που εντοπίστηκαν για τις Canadian Solar, ET Solar και ReneSola, προβλήματα που υποχρεώνουν την Επιτροπή να ανακαλέσει την αποδοχή της ανάληψης υποχρέωσης για τους εν λόγω τρεις παραγωγούς-εξαγωγείς.
            
         Ε.   ΛΟΓΟΙ ΑΝΑΚΛΗΣΗΣ ΤΗΣ ΑΠΟΔΟΧΗΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ
   
   (i)   Canadian Solar
   
   
               (15)
            
            
               Η Canadian Solar έδωσε ορισμένες παροχές σε διάφορους πελάτες, οι οποίες δεν συμπεριλήφθηκαν στις τριμηνιαίες εκθέσεις. Η Επιτροπή ανέλυσε τις εν λόγω μη δηλωθείσες παροχές και κατέληξε στο συμπέρασμα ότι η Canadian Solar παραβίασε την υποχρέωσή της αναφορικά με την υποβολή εκθέσεων, όπως ορίζεται στην ανάληψη υποχρέωσης.
            
         
               (16)
            
            
               Περαιτέρω ανάλυση αυτών των παροχών που δεν δηλώθηκαν οδήγησε στο συμπέρασμα ότι η Canadian Solar παραβίασε επίσης την υποχρέωσή της να τηρεί την ΕΤΕ, καθώς η αφαίρεση αυτών των παροχών από την τιμή πώλησης στις συναλλαγές με τους εν λόγω πελάτες οδηγούσε σε μείωση των εν λόγω τιμών κάτω του ορίου της ΕΤΕ.
            
         
               (17)
            
            
               Η Canadian Solar προχώρησε επίσης σε παράλληλες πωλήσεις συστοιχιών που καλύπτονται και συστοιχιών που δεν καλύπτονται από την ανάληψη υποχρέωσης στους ίδιους πελάτες το ίδιο ημερολογιακό έτος. Αυτό έγινε μέσω παράλληλων πωλήσεων μεγάλης κλίμακας, στον ίδιο πελάτη, αφενός συστοιχιών που εισήχθησαν στην Ένωση χωρίς να έχουν υπαχθεί στα μέτρα και στη συνέχεια αποθηκεύθηκαν (μέσω πολλαπλών διαύλων) και, αφετέρου, του καλυπτόμενου προϊόντος. Οι πωλήσεις αυτές υπερέβησαν σημαντικά το όριο παράλληλων πωλήσεων που επιτρέπεται σύμφωνα με την ανάληψη υποχρέωσης. Ως εκ τούτου, η Canadian Solar παρέβη το εν λόγω όριο.
            
         
               (18)
            
            
               Επιπλέον, η Επιτροπή ανέλυσε τις επιπτώσεις του εν λόγω προτύπου εμπορικών συναλλαγών και έκρινε ότι συντρέχει υψηλός κίνδυνος διασταυρούμενης αντιστάθμισης, όταν προϊόντα που καλύπτονται και προϊόντα που δεν καλύπτονται από την ανάληψη υποχρέωσης πωλούνται στους ίδιους πελάτες, ιδίως όταν οι πωλήσεις αφορούν τόσο σημαντικές ποσότητες.
            
         
               (19)
            
            
               Η Canadian Solar χρησιμοποίησε επίσης στο επιχειρηματικό της μοντέλο έναν μη συνδεδεμένο κατασκευαστή αρχικού εξοπλισμού («ΚΑΕ»). Ο ΚΑΕ συναρμολογεί συστοιχίες για λογαριασμό της Canadian Solar σε τρίτη χώρα, χρησιμοποιώντας, κατά τους σχετικούς ισχυρισμούς, κυψέλες από άλλη τρίτη χώρα. Οι από μέρους της Canadian Solar εισαγωγές συστοιχιών από τον εν λόγω ΚΑΕ στην Ένωση δεν υπόκεινται στο πεδίο εφαρμογής της ανάληψης υποχρέωσης, διότι η ανάληψη υποχρέωσης καλύπτει μόνο τις άμεσες πωλήσεις από τη ΛΔΚ στην Ένωση. Συνεπώς, οι εν λόγω εισαγωγές και πωλήσεις, καθώς και ο ΚΑΕ, δεν εμπίπτουν στο πεδίο του ελέγχου που πραγματοποιεί η Επιτροπή.
            
         
               (20)
            
            
               Η Επιτροπή ανέλυσε τις επιπτώσεις του εν λόγω προτύπου εμπορικών συναλλαγών στη δυνατότητα πρακτικής εφαρμογής της ανάληψης υποχρέωσης. Η Επιτροπή κατέληξε στο συμπέρασμα ότι η χρήση του εν λόγω ΚΑΕ, αν και έχει περιορισμένη έκταση, καθιστά τον έλεγχο της ανάληψης υποχρέωσης της Canadian Solar πρακτικά ανέφικτο.
            
         (ii)   ET Solar
   
   
               (21)
            
            
               Η ET Solar προέβη σε πώληση του προϊόντος που καλύπτεται από την ανάληψη υποχρέωσης στο πλαίσιο πωλήσεων ολοκληρωμένων ηλιακών πάρκων. Οι εισαγωγές του καλυπτόμενου προϊόντος στην Ένωση συμπεριελήφθησαν στις τριμηνιαίες εκθέσεις της ΕΤ Solar, αλλά δεν έγινε καμία αναφορά για τις πωλήσεις συστοιχιών σε ηλιακά πάρκα ή στο πλαίσιο ηλιακών πάρκων. Όμως, η ET Solar ήταν υποχρεωμένη, σύμφωνα με την ανάληψη υποχρέωσης, να δηλώνει τις εν λόγω πωλήσεις. Κατά την πώληση ηλιακών πάρκων, η ET Solar πωλούσε μια δέσμη αγαθών και υπηρεσιών: τις συστοιχίες που εγκαθίστανται στο πάρκο, τον υπόλοιπο απαραίτητο εξοπλισμό για το πάρκο, καθώς και την υπηρεσία κατασκευής του πάρκου και τη σύνδεσή του στο δίκτυο.
            
         
               (22)
            
            
               Επιπλέον, η πώληση ολοκληρωμένων ηλιακών πάρκων συνιστά παράλληλη πώληση του προϊόντος που καλύπτεται και των προϊόντων και υπηρεσιών που δεν καλύπτονται από την ανάληψη υποχρέωσης στους ίδιους πελάτες. Οι πωλήσεις αυτές υπερέβησαν σημαντικά το όριο παράλληλων πωλήσεων που επιτρέπεται σύμφωνα με την ανάληψη υποχρέωσης. Ως εκ τούτου, η ET Solar υπερέβη το εν λόγω όριο.
            
         
               (23)
            
            
               Επιπλέον, η Επιτροπή ανέλυσε τις επιπτώσεις αυτού του προτύπου εμπορικών συναλλαγών και έκρινε ότι συντρέχει υψηλός κίνδυνος διασταυρούμενης αντιστάθμισης, όταν το προϊόν που καλύπτεται και προϊόντα και υπηρεσίες που δεν καλύπτονται από την ανάληψη υποχρέωσης πωλούνται στους ίδιους πελάτες, ιδίως όταν οι πωλήσεις αφορούν τόσο σημαντικές ποσότητες.
            
         
               (24)
            
            
               Επιπλέον, η ET Solar δεν είναι σε θέση να αποδείξει ότι τηρεί την ΕΤΕ στο πλαίσιο των πωλήσεων ολοκληρωμένων ηλιακών πάρκων, καθώς δεν υπάρχει ξεχωριστή τιμή πώλησης για τις συστοιχίες, αφού ο πελάτης πληρώνει μόνο ένα συνολικό ποσό για την εγκατάσταση και δεν γίνεται καμία περαιτέρω εξειδίκευση των τιμών για τις συστοιχίες, για τα άλλα είδη εξοπλισμού και για τις υπηρεσίες που παρασχέθηκαν.
            
         
               (25)
            
            
               Τέλος, η Επιτροπή ανέλυσε τις επιπτώσεις του εν λόγω προτύπου εμπορικών συναλλαγών και κατέληξε επίσης στο συμπέρασμα ότι καθιστά τον έλεγχο της ανάληψης υποχρέωσης της ET Solar πρακτικά ανέφικτο.
            
         (iii)   ReneSola
   
   
               (26)
            
            
               Το επιχειρηματικό μοντέλο της ReneSola, περιλαμβάνει, εκτός από τις μονάδες παραγωγής της στη ΛΔΚ, ένα εκτεταμένο δίκτυο μη συνδεδεμένων ΚΑΕ σε τρίτες χώρες και στην Ένωση για τη συναρμολόγηση συστοιχιών για λογαριασμό της. Αυτοί οι ΚΑΕ χρησιμοποιούν κυψέλες διαφορετικής προέλευσης, μεταξύ άλλων και κυψέλες καταγωγής ή προέλευσης από τη ΛΔΚ. Οι εν λόγω κυψέλες εισάγονται, σε ορισμένες περιπτώσεις, στις τρίτες χώρες και στην Ένωση μέσω συνδεδεμένων εταιρειών που βρίσκονται σε διάφορες τρίτες χώρες.
            
         
               (27)
            
            
               Οι εισαγωγές συστοιχιών από τους εν λόγω ΚΑΕ σε τρίτες χώρες και οι πωλήσεις συστοιχιών που συναρμολογούνται από τον ΚΑΕ στην Ένωση δεν υπόκεινται στην ανάληψη υποχρέωσης, διότι η ανάληψη υποχρέωσης επιτρέπει μόνο άμεσες πωλήσεις από τη ΛΔΚ στην Ένωση. Συνεπώς, οι εν λόγω εισαγωγές και πωλήσεις, καθώς και οι ΚΑΕ, δεν εμπίπτουν στο πεδίο εφαρμογής του ελέγχου που πραγματοποιείται από την Επιτροπή.
            
         
               (28)
            
            
               Η Επιτροπή ανέλυσε τις επιπτώσεις του εν λόγω προτύπου εμπορικών συναλλαγών και κατέληξε επίσης στο συμπέρασμα ότι καθιστά τον έλεγχο της ανάληψης υποχρέωσης της ReneSola πρακτικά ανέφικτο.
            
         
               (29)
            
            
               Επιπλέον, η ReneSola συμπεριέλαβε στις τριμηνιαίες εκθέσεις της παραπλανητικές πληροφορίες σχετικά με συναλλαγές με συνδεδεμένο εισαγωγέα στην Ένωση. Τα αρχεία συναλλαγών του συνδεδεμένου εισαγωγέα που επιθεωρήθηκαν επιτόπου δεν αντιστοιχούν στις εξαγωγικές πωλήσεις που περιλαμβάνονταν στην έκθεση που υποβλήθηκε προς την Επιτροπή από τη ReneSola στο πλαίσιο της ανάληψης υποχρέωσης. Μετά από περαιτέρω διαδικασίες επαλήθευσης αποδείχθηκε ότι η ReneSola δεν δήλωσε τις ακυρώσεις ή τις τροποποιήσεις μεγάλου αριθμού αποστολών στον εν λόγω συνδεδεμένο εισαγωγέα.
            
         
               (30)
            
            
               Η Επιτροπή ανέλυσε τις εν λόγω ασυνέπειες μεταξύ των εκθέσεων που υποβλήθηκαν από τη ReneSola στο πλαίσιο της ανάληψης υποχρέωσης και των πραγματικών συναλλαγών πωλήσεων και κατέληξε στο συμπέρασμα ότι η ReneSola παραβίασε τις υποχρεώσεις της αναφορικά με την υποβολή εκθέσεων στο πλαίσιο της ανάληψης υποχρέωσης.
            
         (iv)   Συμπεράσματα
   
   
               (31)
            
            
               Οι διαπιστωθείσες παραβάσεις των όρων της ανάληψης υποχρέωσης και η αποδειχθείσα αδυναμία εφαρμογής της για τις Canadian Solar, ET Solar και ReneSola επιβάλλουν την ανάκληση της αποδοχής της ανάληψης υποχρέωσης για τους εν λόγω τρεις παραγωγούς-εξαγωγείς, σύμφωνα με το άρθρο 8 παράγραφος 7 και το άρθρο 8 παράγραφος 9 του βασικού κανονισμού αντιντάμπινγκ, σύμφωνα με το άρθρο 13 παράγραφος 7 και το άρθρο 13 παράγραφος 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης.
            
         
               (32)
            
            
               Επιπλέον, η Επιτροπή ανέλυσε τις συνέπειες των ενεργειών των Canadian Solar, ET Solar και ReneSola που παρατίθενται στις αιτιολογικές σκέψεις 15 έως 30 ανωτέρω όσον αφορά τις σχέσεις εμπιστοσύνης με την Επιτροπή κατά την αποδοχή της ανάληψης υποχρέωσης. Η Επιτροπή κατέληξε στο συμπέρασμα ότι ο συνδυασμός αυτών των ενεργειών έβλαψε τη σχέση εμπιστοσύνης με τους εν λόγω τρεις παραγωγούς-εξαγωγείς. Ως εκ τούτου, αυτή η σώρευση παραβάσεων δικαιολογεί επίσης την ανάκληση της αποδοχής της ανάληψης υποχρέωσης για τους εν λόγω τρεις παραγωγούς-εξαγωγείς σύμφωνα με τους όρους της ανάληψης υποχρέωσης.
            
         ΣΤ.   ΑΞΙΟΛΟΓΗΣΗ ΤΗΣ ΔΥΝΑΤΟΤΗΤΑΣ ΠΡΑΚΤΙΚΗΣ ΕΦΑΡΜΟΓΗΣ ΟΛΩΝ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   
               (33)
            
            
               Η ανάληψη υποχρέωσης προβλέπει ότι οποιαδήποτε παράβαση από μεμονωμένο παραγωγό-εξαγωγέα δεν συνεπάγεται αυτομάτως την ανάκληση της αποδοχής της ανάληψης υποχρέωσης για όλους τους παραγωγούς-εξαγωγείς. Στην περίπτωση αυτή, η Επιτροπή οφείλει να εκτιμήσει τις επιπτώσεις της συγκεκριμένης παράβασης όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (34)
            
            
               Κατά συνέπεια, η Επιτροπή αξιολόγησε τις επιπτώσεις των παραβάσεων από τις εταιρείες Canadian Solar, ET Solar και ReneSola όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (35)
            
            
               Η ευθύνη για τις εν λόγω παραβάσεις βαρύνει μόνο τους εν λόγω τρεις παραγωγούς εξαγωγείς. Κατά τους ελέγχους και τις διαδικασίες επαλήθευσης που πραγματοποιήθηκαν δεν εντοπίστηκαν συστηματικές παραβάσεις από μεγάλο αριθμό παραγωγών-εξαγωγέων ή το CCCME.
            
         
               (36)
            
            
               Ως εκ τούτου, η Επιτροπή καταλήγει στο συμπέρασμα ότι η συνολική λειτουργία της ανάληψης υποχρέωσης δεν θίγεται και ότι δεν υπάρχουν λόγοι ανάκλησης της αποδοχής της ανάληψης υποχρέωσης για όλους τους παραγωγούς-εξαγωγείς και το CCCME.
            
         Ζ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ
   
   
               (37)
            
            
               Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 8 παράγραφος 9 του βασικού κανονισμού αντιντάμπινγκ και σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων. Οι εταιρείες Canadian Solar, ET Solar και ReneSola υπέβαλαν τις παρατηρήσεις τους και έγιναν δεκτές σε ακρόαση. Το CCCME επίσης συμμετείχε στις ακροάσεις. Υποβλήθηκαν παρατηρήσεις από μια ένωση που εκπροσωπεί εισαγωγείς και χρήστες του καλυπτόμενου προϊόντος και από μια ένωση που εκπροσωπεί τους ενωσιακούς παραγωγούς ηλιακών κυψελών και συστοιχιών.
            
         (i)   Canadian Solar
   
   
               (38)
            
            
               Η Canadian Solar διαφώνησε με τη διαπίστωση ότι δεν δήλωσε ορισμένες παροχές που πρόσφερε σε διάφορους πελάτες και με το συμπέρασμα ότι, προφέροντας τις εν λόγω παροχές, παραβίασε την ΕΤΕ. Ισχυρίστηκε ότι δεν είχε καμία υποχρέωση να δηλώσει τις εν λόγω παροχές, για τρεις λόγους:
            
         
               (39)
            
            
               Πρώτον, ότι οι παροχές αυτές αποτελούν μέρος των εξόδων πώλησης, των γενικών και των διοικητικών εξόδων («ΠΓΔΕ») του κινεζικού της φορέα, και ότι κάθε ΠΓΔΕ δεν μπορεί, συγχρόνως, να συνιστά όφελος για τους αγοραστές του καλυπτόμενου προϊόντος. Οι κατηγορίες αυτές αλληλοαποκλείονται.
            
         
               (40)
            
            
               Δεύτερον, ότι, σύμφωνα με τις οδηγίες που εκδόθηκαν από τις υπηρεσίες της Επιτροπής, μόνο παροχές που καταβάλλονται από συνδεδεμένες εταιρείες στην Ένωση θα πρέπει να δηλώνονται και να αφαιρούνται από την τιμή πώλησης ως παροχές.
            
         
               (41)
            
            
               Τρίτον, ότι, εν πάση περιπτώσει, τα έξοδα αυτά δεν συνιστούν όφελος για τους αγοραστές του καλυπτόμενου προϊόντος, διότι οι πληρωμές αντιστοιχούν στην αγοραία αξία των παρεχόμενων υπηρεσιών.
            
         
               (42)
            
            
               Η Επιτροπή απορρίπτει αυτά τα επιχειρήματα, καθώς η Canadian Solar ήταν υποχρεωμένη να αναφέρει όλες τις παροχές που δίνονται στους πελάτες και δεν το έπραξε. Αυτό απορρέει από τους ακόλουθους λόγους:
            
         
               (43)
            
            
               Πρώτον, στην ανάληψη υποχρέωσης δεν αναφέρεται καμία εξαίρεση όσον αφορά παροχές που εμπίπτουν στην κατηγορία ΠΓΔΕ. Πράγματι, τα ΠΓΔΕ μπορεί ταυτόχρονα να αποτελούν πλεονέκτημα για τον αγοραστή, όταν ο αγοραστής λαμβάνει την πληρωμή ενός κόστους που ταξινομείται ως ΠΓΔΕ.
            
         
               (44)
            
            
               Δεύτερον, το επιχείρημα της Canadian Solar προϋποθέτει ότι οι πληρωμές αντιστοιχούν όντως στην αγοραία αξία των παρεχόμενων υπηρεσιών. Η Canadian Solar δεν προσκόμισε επαρκείς αποδείξεις για το θέμα αυτό. Εξάλλου, ακόμη και αν όντως οι πληρωμές αντιστοιχούσαν στην αγοραία αξία, πράγμα το οποίο δεν συμβαίνει, τούτο δεν σημαίνει ότι οι πληρωμές που υπάγονται στην εν λόγω κατηγορία δεν προσπορίζουν όφελος στον αποδέκτη, εν προκειμένω στον πελάτη της Canadian Solar, όταν υπάρχει σαφής σύνδεση μεταξύ αγοράς της υπηρεσίας και πώλησης του καλυπτόμενου προϊόντος.
            
         
               (45)
            
            
               Τρίτον, η αναφορά της Canadian Solar στις οδηγίες των υπηρεσιών της Επιτροπής είναι αβάσιμη. Αντίθετα προς την άποψη της Canadian Solar, τα έξοδα αυτά αποτελούν όντως πλεονέκτημα για τους αγοραστές. Δεν μπορεί να γίνει επίκληση του γεγονότος ότι αναφέρονται ως παροχές μόνο σε μια απάντηση σε ερώτηση σχετικά με συνδεδεμένες εταιρείες στην Ένωση για να αποκλειστεί a contrario ότι τα εν λόγω έξοδα που καταβάλλει ο κινεζικός φορέας αποτελούν παροχές. Δεν υπάρχει καμία οικονομική ή νομική λογική για τη διαφορετική μεταχείριση αυτών των εξόδων του κινεζικού φορέα από τον ίδιο τύπο εξόδων των συνδεδεμένων εταιρειών στην Ένωση.
            
         
               (46)
            
            
               Τέταρτον, οι οδηγίες που εκδόθηκαν από τις υπηρεσίες της Επιτροπής περιέχουν δήλωση αποποίησης ευθύνης, σύμφωνα με την οποία οι οδηγίες αυτές δεν δεσμεύουν την Επιτροπή και ότι οι απαντήσεις που περιέχονται σ' αυτές δεν είναι εξατομικευμένες και βασίζονται σε περιορισμένες πληροφορίες. Για τους λόγους αυτούς, οι εν λόγω οδηγίες δεν είναι δεσμευτικές για την Επιτροπή.
            
         
               (47)
            
            
               Ως εκ τούτου, η Επιτροπή εμμένει στο συμπέρασμα ότι η Canadian Solar παραβίασε την υποχρέωσή της αναφορικά με την υποβολή εκθέσεων, όπως ορίζεται στην ανάληψη υποχρέωσης, και ότι παραβίασε επίσης την υποχρέωσή της να τηρεί την ΕΤΕ, καθώς η αφαίρεση αυτών των παροχών από την τιμή πώλησης στις συναλλαγές με τους εν λόγω πελάτες οδηγούσε σε μείωση των εν λόγω τιμών κάτω του ορίου της ΕΤΕ.
            
         
               (48)
            
            
               Η Canadian Solar προασπίστηκε επίσης τις από μέρους της παράλληλες πωλήσεις προϊόντων που καλύπτονται και προϊόντων που δεν καλύπτονται από την ανάληψη υποχρέωσης στους ίδιους πελάτες οι οποίες υπερβαίνουν το όριο παράλληλων πωλήσεων που επιτρέπεται σύμφωνα με την ανάληψη υποχρέωσης.
            
         
               (49)
            
            
               Η Canadian Solar ισχυρίστηκε ότι, αμέσως μετά την έναρξη ισχύος της ανάληψης υποχρέωσης, προχώρησε καταρχάς στην πώληση του αποθέματος συστοιχιών της που ήταν ως επί το πλείστον καταγωγής ΛΔΚ και το οποίο είχε ήδη εισαχθεί και εκτελωνιστεί χωρίς να υπαχθεί στα μέτρα και στη συνέχεια αποθηκεύθηκε. Μόνο όταν το εν λόγω απόθεμα εξαντλήθηκε, άρχισε η Canadian Solar να πωλεί στους ίδιους πελάτες προϊόντα που καλύπτονται από την ανάληψη υποχρέωσης.
            
         
               (50)
            
            
               Η Canadian Solar υποστηρίζει επιπλέον ότι στους πελάτες που αγόραζαν συστοιχίες ΚΑΕ που παράγονται και αποστέλλονται από τρίτες χώρες δεν πωλήθηκαν ποτέ προϊόντα που καλύπτονται από την ανάληψη υποχρέωσης.
            
         
               (51)
            
            
               Επιπλέον, η Canadian Solar αναφέρεται σε ένα έγγραφο καθοδήγησης που εκδόθηκε από το CCCME, σύμφωνα με το οποίο οι κυψέλες και οι συστοιχίες τύπου διαφορετικού από εκείνους που καλύπτονται από την ανάληψη υποχρέωσης δεν θα μπορούσαν να θεωρηθούν «οποιοδήποτε άλλο είδος προϊόντος που παράγονται ή αποτελούν αντικείμενο εμπορίου από την εταιρεία». Ισχυρίζονται ότι οι υπηρεσίες της Επιτροπής διευκρίνισαν το αντίθετο με ηλεκτρονικό τους μήνυμα στις 12 Δεκεμβρίου 2013.
            
         
               (52)
            
            
               Τέλος, η Canadian Solar ισχυρίζεται ότι οι από μέρους της πωλήσεις προϊόντων που εισήχθησαν και εκτελωνίστηκαν χωρίς να υπαχθούν στα μέτρα και στη συνέχεια αποθηκεύθηκαν εξαιρούνται από τις υποχρεώσεις που απορρέουν από την ανάληψη υποχρέωσης, ότι πωλούσαν συστοιχίες που δεν καλύπτονται από την ανάληψη υποχρέωσης σε τιμή παραπλήσια με την ΕΤΕ και ότι πρώτα ρευστοποίησαν τα αποθέματα και μόνο μετά άρχισαν να πωλούν το καλυπτόμενο προϊόν. Για τους λόγους αυτούς, δεν θεωρούν ότι υπάρχει κίνδυνος διασταυρούμενης αντιστάθμισης.
            
         
               (53)
            
            
               Η Επιτροπή δεν μπορεί να δεχθεί τα επιχειρήματα αυτά. Για τους λόγους που αναφέρονται στην αιτιολογική σκέψη 46 ανωτέρω, οι οδηγίες τις οποίες επικαλείται η Canadian Solar δεν δεσμεύουν την Επιτροπή. Από τη διατύπωση και τη γενική φιλοσοφία της ανάληψης υποχρέωσης είναι σαφές ότι ο παραγωγός-εξαγωγέας δεν μπορεί να πωλήσει σε έναν και τον αυτό πελάτη κυψέλες και συστοιχίες που καλύπτεται από την ανάληψη υποχρέωσης και κυψέλες και συστοιχίες που δεν καλύπτονται από την ανάληψη υποχρέωσης πάνω από το όριο παράλληλων πωλήσεων που επιτρέπεται από την ανάληψη υποχρέωσης.
            
         
               (54)
            
            
               Αυτό ισχύει και για τις περιπτώσεις στις οποίες οι συστοιχίες εισήχθησαν και εκτελωνίστηκαν χωρίς να υπαχθούν στα μέτρα και στη συνέχεια αποθηκεύθηκαν. Πράγματι, σε περίπτωση παράλληλης πώλησης συστοιχιών, ο κίνδυνος διασταυρούμενης αντιστάθμισης είναι ακόμη μεγαλύτερος απ' ό,τι στην περίπτωση των παράλληλων πωλήσεων οποιουδήποτε άλλου προϊόντος.
            
         
               (55)
            
            
               Η Επιτροπή δεν υποχρεούται να αποδείξει την ύπαρξη διασταυρούμενης αντιστάθμισης, αλλά μόνο να δείξει ότι υπάρχει κίνδυνος διασταυρούμενης αντιστάθμισης από συγκεκριμένο παραγωγό-εξαγωγέα. Οι διατάξεις της ανάληψης υποχρέωσης έχουν ως στόχο να αποτρέψουν το ενδεχόμενο διασταυρούμενης αντιστάθμισης, επειδή δεν είναι δυνατόν να ελέγχεται σε ποια τιμή πωλούνται τα προϊόντα που δεν καλύπτονται από την ανάληψη υποχρέωσης. Τέλος, το μήνυμα ηλεκτρονικού ταχυδρομείου της 12ης Δεκεμβρίου 2013 δεν δημιούργησε νέα νομική κατάσταση, αλλά απλώς επιβεβαίωσε το κείμενο της ανάληψης υποχρέωσης.
            
         
               (56)
            
            
               Η Canadian Solar επιβεβαίωσε στις παρατηρήσεις που υπέβαλε μετά την ακρόαση ότι πώλησε, το 2013, συστοιχίες οι οποίες εισήχθησαν και εκτελωνίστηκαν χωρίς να υπαχθούν στα μέτρα και στη συνέχεια αποθηκεύθηκαν στους ίδιους πελάτες στους οποίους πώλησε επίσης, το ίδιο έτος, το υπό εξέταση προϊόν, και ότι η αξία των πρώτων πωλήσεων είναι περισσότερο από περιθωριακή. Όσον αφορά το επιχείρημα ότι η Canadian Solar πώλησε πρώτα αυτές τις συστοιχίες και μόνο μετά το καλυπτόμενο προϊόν, η Επιτροπή παρατηρεί ότι η ανάληψη υποχρέωσης δεν περιέχει καμία εξαίρεση βάσει της σειράς της πωλήσεων. Κατά συνέπεια, η Επιτροπή απορρίπτει αυτό το επιχείρημα.
            
         
               (57)
            
            
               Η Canadian Solar δήλωσε επίσης ότι εισήγαγε και μεταπώλησε μικρές ποσότητες συστοιχιών από ΚΑΕ μετά την έναρξη ισχύος της ανάληψης υποχρέωσης και ότι στο μεταξύ σταμάτησε να αγοράζει αυτά τα προϊόντα για την αγορά της Ένωσης.
            
         
               (58)
            
            
               Πράγματι, η Canadian Solar επιβεβαίωσε ότι η στρατηγική ΚΑΕ αναπτύχθηκε με σκοπό να προσαρμοστεί το επιχειρηματικό της μοντέλο στην ανάληψη υποχρέωσης, διότι οι συστοιχίες από ΚΑΕ είχαν χρησιμοποιηθεί για την πώληση συστοιχιών που περιλαμβάνονται σε κιτ, όταν η αξία των άλλων προϊόντων που περιέχονται στο κιτ υπερβαίνει το όριο παράλληλων πωλήσεων που επιτρέπεται από την ανάληψη υποχρέωσης.
            
         
               (59)
            
            
               Επιπλέον, η Canadian Solar ανέφερε ότι δεν προχώρησε σε πώληση συστοιχιών από ΚΑΕ σε πελάτες που αγόρασαν συστοιχίες που καλύπτονται από την ανάληψη υποχρέωσης. Τέλος, η Canadian Solar ισχυρίζεται ότι η ανάληψη υποχρέωσης δεν απαγορεύει ρητά την πώληση συστοιχιών από ΚΑΕ.
            
         
               (60)
            
            
               Η Επιτροπή απορρίπτει αυτά τα επιχειρήματα. Παρόλο που η ανάληψη υποχρέωσης πράγματι δεν αναφέρεται ρητά στις πωλήσεις συστοιχιών από ΚΑΕ, οι πωλήσεις από ΚΑΕ δεν εμπίπτουν στο πεδίο εφαρμογής της ανάληψης υποχρέωσης, όπως αναφέρεται στην αιτιολογική σκέψη 19 παραπάνω. Ως εκ τούτου, οι πωλήσεις από ΚΑΕ δεν εμπίπτουν στο πεδίο ελέγχου που πραγματοποιείται από την Επιτροπή.
            
         
               (61)
            
            
               Επιπλέον, στην ανάληψη υποχρέωσης αναφέρεται με σαφήνεια ότι κάθε αλλαγή του προτύπου εμπορικών συναλλαγών με την Ένωση η οποία δεν δικαιολογείται για οικονομικούς λόγους πλην της αποφυγής των μέτρων εμπορικής άμυνας αποτελεί παράβαση της ανάληψης υποχρέωσης.
            
         
               (62)
            
            
               Στο πλαίσιο αυτό, η πραγματοποίηση εισαγωγών και μεταπωλήσεων συστοιχιών από ΚΑΕ στην Ένωση από την Canadian Solar συνιστούσε αλλαγή του προτύπου εμπορικών συναλλαγών που αποσκοπούσε στην προσαρμογή του τρόπου διεξαγωγής των εμπορικών συναλλαγών με σκοπό την καταστρατήγηση των όρων της ανάληψης υποχρέωσης.
            
         
               (63)
            
            
               Επιπλέον, ο βασικός κανονισμός αντιντάμπινγκ και ο βασικός κανονισμός κατά των επιδοτήσεων δεν περιλαμβάνει καμία διάταξη που να προβλέπει ελάχιστο ποσοστό πωλήσεων στο πλαίσιο της εξέτασης για τη διαπίστωση παράβασης μιας ανάληψης υποχρέωσης.
            
         
               (64)
            
            
               Ως εκ τούτου, η Επιτροπή εμμένει στο συμπέρασμά της ότι οι εν λόγω πωλήσεις από ΚΑΕ, αν και πραγματοποιήθηκαν σε περιορισμένο βαθμό, κατέστησαν τον έλεγχο της ανάληψης υποχρέωσης από την Canadian Solar πρακτικά ανέφικτο και, επιπλέον, συνιστούν παράβαση της ανάληψης υποχρέωσης, καθώς άλλαξαν το πρότυπο εμπορικών συναλλαγών της Canadian Solar.
            
         
               (65)
            
            
               Τέλος, η Canadian Solar ισχυρίζεται ότι τήρησε πάντοτε τους εφαρμοστέους κανόνες και έλαβε όλα τα εύλογα μέτρα για την ορθή ερμηνεία και εφαρμογή της ανάληψης υποχρέωσης. Εν προκειμένω, τονίζει ότι η ίδια η εταιρεία και οι νομικοί της σύμβουλοι υπέβαλαν περισσότερες από 50 αιτήσεις προς την Επιτροπή και το CCCME προκειμένου να ζητήσουν διευκρινίσεις σχετικά με τη συμμόρφωση της Canadian Solar με την ανάληψη υποχρέωσης και ότι συμμορφώθηκαν πάντοτε με τις συμβουλές που έλαβαν.
            
         
               (66)
            
            
               Οι παρατηρήσεις της Canadian Solar δεν αλλάζουν τη γενική εκτίμηση ότι η σώρευση όλων των πορισμάτων εις βάρος της Canadian Solar έβλαψε τη σχέση εμπιστοσύνης με την Επιτροπή σχετικά με το ανέφικτο της πρακτικής εφαρμογής της ανάληψης υποχρέωσης από την Canadian Solar, με αποτέλεσμα να δικαιολογείται η ανάκληση. Πράγματι, η εμπορική στρατηγική της Canadian Solar αποσκοπούσε στη μείωση του πρακτικού πεδίου εφαρμογής των υποχρεώσεών της στο πλαίσιο της ανάληψης υποχρέωσης στο ελάχιστο δυνατόν, ανεξάρτητα από το πνεύμα της ανάληψης υποχρέωσης και της ανάγκης να διατηρηθεί η σχέση εμπιστοσύνης.
            
         (ii)   ET Solar
   
   
               (67)
            
            
               Η ΕΤ Solar διευκρίνισε κατά την ακρόαση ότι δεν είχε δηλώσει τις πωλήσεις του προϊόντος που καλύπτεται από την ανάληψη υποχρέωσης, όταν οι πωλήσεις αυτές αποτελούσαν μέρος ηλιακού πάρκου. Επιπλέον, εξήγησε ότι πολλές πωλήσεις που έγιναν μετά την έναρξη της ισχύος της ανάληψης υποχρέωσης αφορούσαν συστοιχίες οι οποίες εκτελωνίστηκαν (αλλά δεν πωλήθηκαν) χωρίς να υπαχθούν στα μέτρα. Εξήγησαν επίσης ένα σφάλμα μορφοποίησης και μια μικρή διόρθωση. Ως εκ τούτου, η διαφορά μεταξύ των πωλήσεων στα λογιστικά βιβλία της εταιρείας και στις πωλήσεις που δηλώθηκαν θα μπορούσε να θεωρηθεί οριακή.
            
         
               (68)
            
            
               Η ΕΤ Solar επιβεβαίωσε με την ίδια ευκαιρία ότι παρέλειψε όντως να δηλώσει στην Επιτροπή αυτές τις, κατά τους ισχυρισμούς της, οριακές ποσότητες πωλήσεων και ότι σημαντικές ποσότητες ηλιακών συστοιχιών εκτελωνίστηκαν χωρίς να υπαχθούν στα μέτρα, αλλά δεν πωλήθηκαν πριν από την έναρξη ισχύος της ανάληψης υποχρέωσης. Δεν δόθηκε καμία εξήγηση ως προς το κατά πόσον οι εν λόγω πωλήσεις πραγματοποιήθηκαν στους ίδιους πελάτες στους οποίους έγιναν στη συνέχεια πωλήσεις του καλυπτόμενου προϊόντος.
            
         
               (69)
            
            
               Η ET Solar ισχυρίστηκε επίσης ότι οι πωλήσεις ηλιακών πάρκων δεν απαγορεύονται σύμφωνα με την ανάληψη υποχρέωσης, διότι είναι πολύπλοκα προϊόντα, τα οποία αποτελούνται από διαφορετικά μέρη που πρέπει να αντιμετωπίζονται ως μια ενιαία μονάδα, οπότε δεν εμπίπτουν στον ορισμό του «καλυπτόμενου προϊόντος».
            
         
               (70)
            
            
               Ως εκ τούτου, η ET Solar θεωρεί ότι το όριο παράλληλων πωλήσεων για την πώληση «άλλων προϊόντων» που επιτρέπεται από την ανάληψη υποχρέωσης δεν εφαρμόζεται στις πωλήσεις ηλιακών πάρκων και ότι δεν χρειάζεται να γίνεται δήλωση των εν λόγω πωλήσεων. Ταυτόχρονα, επιβεβαίωσε ότι οι ενδοομιλικές συναλλαγές που έχουν ως αποτέλεσμα την εισαγωγή του προϊόντος στην Ένωση δηλώθηκαν.
            
         
               (71)
            
            
               Η Επιτροπή απορρίπτει αυτά τα επιχειρήματα της ET Solar για τους ακόλουθους λόγους.
            
         
               (72)
            
            
               Το μέγεθος της παράβασης είναι άνευ σημασίας. Όπως αναφέρεται στην αιτιολογική σκέψη 63 ανωτέρω, ο βασικός κανονισμός αντιντάμπινγκ και ο βασικός κανονισμός κατά των επιδοτήσεων δεν περιέχουν καμία απαίτηση για ελάχιστο ποσοστό πωλήσεων στην εκτίμηση σχετικά με την παραβίαση μιας ανάληψης υποχρέωσης.
            
         
               (73)
            
            
               Επιπλέον, η, κατά τους ισχυρισμούς, οριακές ποσότητες που αναφέρονται στην αιτιολογική σκέψη 67 ανωτέρω, δεν είναι αμελητέες, αλλά αντιστοιχούν σε σημαντική ποσότητα αρκετών πλήρων περιεκτών. Επιπλέον, η ΕΤ Solar δεν ήταν σε θέση να αποκλείσει ότι σημαντικές ποσότητες ηλιακών συστοιχιών που εκτελωνίστηκαν χωρίς να υπαχθούν στα μέτρα πωλήθηκαν στους ίδιους πελάτες οι οποίοι αγόρασαν επίσης το καλυπτόμενο προϊόν· ως εκ τούτου, από τις εξηγήσεις της ΕΤ Solar προκύπτει ότι παραβιάστηκαν επίσης οι κανόνες σχετικά με τον κίνδυνο διασταυρούμενης αντιστάθμισης.
            
         
               (74)
            
            
               Τα ηλιακά πάρκα που πωλήθηκαν από τη ET Solar αποτελούνται κυρίως από συστοιχίες που εισάγονται σύμφωνα με την ανάληψη υποχρέωσης. Η ET Solar είχε την υποχρέωση να δηλώσει τις πωλήσεις των εν λόγω συστοιχιών σύμφωνα με την ανάληψη υποχρέωσης. Επιπλέον, η ανάληψη υποχρέωσης ορίζει με σαφήνεια και χωρίς καμία εξαίρεση ότι δεν μπορούν να πωληθούν ποσότητες πέραν του ορίου παράλληλων πωλήσεων «άλλων προϊόντων» στον ίδιο πελάτη, για να αποφευχθεί ο κίνδυνος διασταυρούμενης αντιστάθμισης.
            
         
               (75)
            
            
               Συνεπώς, η Επιτροπή εμμένει στο συμπέρασμα ότι η ET Solar παραβίασε την ανάληψη υποχρέωσης, καθώς προχώρησε σε πώληση συστοιχιών σε ηλιακά πάρκα και δεν δήλωσε τις εν λόγω πωλήσεις. Κατά συνέπεια, η Επιτροπή εμμένει επίσης στα συμπεράσματα σχετικά με την παράβαση της ΕΤΕ και το ανέφικτο της πρακτικής εφαρμογής της ανάληψης υποχρέωσης από την ET Solar.
            
         (iii)   ReneSola
   
   
               (76)
            
            
               Η ReneSola δήλωσε ότι το επιχειρηματικό της μοντέλο, δηλαδή η παραγωγή συστοιχιών με τη χρήση των μονάδων παραγωγής της στη ΛΔΚ και ενός εκτεταμένου δικτύου συνδεδεμένων ΚΑΕ σε τρίτες χώρες αλλά και στην Ένωση, δεν είναι νέο και τέθηκε σε εφαρμογή πριν από την έναρξη ισχύος της ανάληψης υποχρέωσης. Η ReneSola ισχυρίστηκε ότι το εν λόγω επιχειρηματικό μοντέλο δεν είχε απαγορευτεί ρητά πριν από τον Νοέμβριο του 2014.
            
         
               (77)
            
            
               Η ReneSola υποστήριξε επίσης ότι είναι έτοιμη να δεσμευτεί ότι δεν θα πωλεί στην αγορά της Ένωσης συστοιχίες οι οποίες παράγονται από ΚΑΕ της σε τρίτες χώρες.
            
         
               (78)
            
            
               Ωστόσο, η ReneSola εξέφρασε ενδιαφέρον για τη χρήση της παραγωγής ΚΑΕ στην Ένωση για πωλήσεις στην αγορά της Ένωσης. Η ReneSola προσφέρθηκε να απλοποιήσει το επιχειρηματικό της μοντέλο, ώστε να γίνει πρακτικά εφικτός ο έλεγχος της ανάληψης υποχρέωσης.
            
         
               (79)
            
            
               Για την αποφυγή πιθανών διασταυρούμενων αντισταθμίσεων, η ReneSola προσφέρθηκε να αναπτύξει ένα «εσωτερικό τείχος προστασίας», που απαγορεύει τις πωλήσεις από διαφορετικές πηγές στην ίδια εταιρεία και σε εταιρείες του ίδιου ομίλου ή την πραγματοποίηση πωλήσεων στα δικά της έργα. Η ReneSola προσφέρθηκε επίσης να διασφαλίσει ότι οι δικοί της παραγωγοί ΚΑΕ στην Ένωση συνεργάζονται με την Επιτροπή.
            
         
               (80)
            
            
               Η Επιτροπή απορρίπτει αυτά τα επιχειρήματα για τους ακόλουθους λόγους.
            
         
               (81)
            
            
               Ο έλεγχος ενός τόσο εκτεταμένου επιχειρηματικού μοντέλου ΚΑΕ παραμένει πρακτικά ανέφικτος, όπως επεξηγείται στις αιτιολογικές σκέψεις 26 έως 28 ανωτέρω. Παρά τις δεσμεύσεις που πρότεινε η ReneSola, η χρήση ενός ΚΑΕ στην Ένωση θα καθιστούσε πρακτικά ανέφικτο τον έλεγχο της ανάληψης υποχρέωσης. Οι δραστηριότητες των ΚΑΕ, ακόμα και εντός της Ένωσης, δεν εμπίπτουν στο πεδίο εφαρμογής της ανάληψης υποχρέωσης και, κατά συνέπεια, ούτε στον έλεγχο που πραγματοποιείται από την Επιτροπή.
            
         
               (82)
            
            
               Το επιχείρημα της ReneSola περί «εσωτερικού τείχους προστασίας» δεν τεκμηριώθηκε με αποδεικτικά στοιχεία και περαιτέρω διευκρινίσεις. Επιπλέον, η διευκρίνιση που δόθηκε τον Νοέμβριο του 2014 δεν συνεπάγεται ότι η εκτεταμένη πρακτική ΚΑΕ της ReneSola δεν καθιστούσε την ανάληψη υποχρέωσης πρακτικά ανέφικτη πριν. Αυτό μπορεί να καταδειχθεί από το γεγονός ότι η ReneSola δεν αμφισβητεί ότι οι ΚΑΕ που είναι εγκατεστημένοι σε τρίτες χώρες χρησιμοποιούν, τουλάχιστον εν μέρει, κυψέλες καταγωγής ΛΔΚ στην παραγωγή τους, όπως προκύπτει από τα στοιχεία που υπέβαλε η ReneSola πριν από το έλεγχο. Είναι ανέφικτο να ελεγχθεί αν συστοιχίες που περιλαμβάνουν τις εν λόγω κυψέλες δεν έχουν παρασχεθεί στην Ένωση.
            
         
               (83)
            
            
               Η ReneSola υπέβαλε επίσης συμπληρωματικές πληροφορίες σχετικά με μια συγκεκριμένη αποστολή για την οποία έδωσε παραπλανητικές πληροφορίες στις τριμηνιαίες εκθέσεις της. Η ReneSola υποστήριξε ότι αυτό δεν έγινε σκόπιμα και ότι οφείλεται σε παρανόηση της ανάληψης υποχρέωσης και ίσως σε αμέλεια. Η ReneSola υποστήριξε επίσης ότι η εφαρμογή της ανάληψης υποχρέωσης είναι περίπλοκη αναφέροντας ότι πρέπει να γίνεται υποβολή ξεχωριστών εκθέσεων αναφορικά με τα πιστοποιητικά και τα τιμολόγια στο πλαίσιο της ανάληψης υποχρέωσης, και ότι και στη διαδικασία υποβολής εκθέσεων αλλά και στη διαδικασία διόρθωσης συμμετέχουν πολλά μέρη.
            
         
               (84)
            
            
               Η Επιτροπή απορρίπτει αυτό το επιχείρημα για τους ακόλουθους λόγους.
            
         
               (85)
            
            
               Η ReneSola δεν διόρθωσε τις πληροφορίες (ακύρωση ή τροποποίηση των αποστολών) που συμπεριελήφθησαν στις τριμηνιαίες εκθέσεις της σύμφωνα με τα αρχεία συναλλαγών του συνδεδεμένου εισαγωγέα της. Συνεπώς, οι τριμηνιαίες εκθέσεις της ReneSola δεν παρουσιάζουν τις πραγματικές πωλήσεις.
            
         
               (86)
            
            
               Η ReneSola ενημέρωσε το CCCME σχετικά με τη σημαντική διαφορά της ποσότητας που παραδόθηκε και του αντίστοιχου πιστοποιητικού στο πλαίσιο της ανάληψης υποχρέωσης, και ζήτησε βοήθεια για να γίνει διόρθωση μόνο μετά την επιτόπια επίσκεψη που πραγματοποιήθηκε από την Επιτροπή.
            
         
               (87)
            
            
               Ως εκ τούτου, η Επιτροπή εμμένει στην εκτίμησή της σχετικά με την παράβαση της ανάληψης υποχρέωσης από τη ReneSola λόγω υποβολής ελλιπούς και εσφαλμένης έκθεσης πωλήσεων.
            
         (iv)   Παρατηρήσεις άλλων ενδιαφερομένων μερών
   
   
               (88)
            
            
               Ένα ενδιαφερόμενο μέρος ζήτησε από την Επιτροπή να ανακαλέσει την αποδοχή της ανάληψης υποχρέωσης για τους τρεις παραγωγούς-εξαγωγείς με αναδρομική ισχύ, από την ημερομηνία της πρώτης καταγεγραμμένης παράβασης ή τουλάχιστον από την έναρξη της διαδικασίας επαλήθευσης, ως αντιστάθμιση για τη ζημία που προκλήθηκε στον προϋπολογισμό της Ένωσης λόγω των φερόμενων διαφυγόντων εισαγωγικών δασμών.
            
         
               (89)
            
            
               Η Επιτροπή απορρίπτει το εν λόγω αίτημα, καθώς δεν συντρέχουν λόγοι για την ακύρωση τιμολογίων στο πλαίσιο της ανάληψης υποχρέωσης που εκδόθηκαν από τους τρεις παραγωγούς-εξαγωγείς μέχρι την ημερομηνία έναρξης ισχύος του παρόντος κανονισμού, γεγονός που θα μπορούσε να δικαιολογήσει τυχόν αναδρομική είσπραξη δασμών.
            
         
               (90)
            
            
               Ένα άλλο ενδιαφερόμενο μέρος ζήτησε από την Επιτροπή να δώσει την έγκρισή της για μεταβατική περίοδο πριν από την έναρξη εφαρμογής των δασμών αντιντάμπινγκ και των αντισταθμιστικών δασμών, ώστε να μπορέσουν οι εισαγωγείς να εκτελέσουν ή να περατώσουν υφιστάμενες συμβατικές συμφωνίες και να βρουν άλλους προμηθευτές.
            
         
               (91)
            
            
               Η Επιτροπή απορρίπτει το εν λόγω αίτημα, καθώς, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων, σε περίπτωση ανάκλησης της αποδοχής της ανάληψης υποχρέωσης οι δασμοί αντιντάμπινγκ και οι αντισταθμιστικοί δασμοί εφαρμόζονται αυτόματα και δεν υπάρχει νομική βάση για τη θέσπιση μεταβατικής περιόδου.
            
         
               (92)
            
            
               Επιπλέον, ο εισαγωγέας είναι υπεύθυνος τόσο για την καταβολή των εισαγωγικών δασμών όσο και για το νομότυπο των εγγράφων που προσκομίζει στις τελωνειακές αρχές. Οι αρνητικές συνέπειες παράνομων πράξεων εκ μέρους των αντισυμβαλλομένων του δεν βαρύνουν την Ένωση. Το ενδεχόμενο ανάκλησης μιας ανάληψης υποχρέωσης ως προς τις τιμές είναι εμπορικός κίνδυνος σύμφυτος με την επιχειρηματική δραστηριότητα του εισαγωγέα.
            
         (v)   Συμπέρασμα
   
   
               (93)
            
            
               Παρά τις ανωτέρω παρατηρήσεις, η Επιτροπή εμμένει στα συμπεράσματά της σχετικά με τη διαπίστωση παραβάσεων της ανάληψης υποχρέωσης και την πρακτική αδυναμία εφαρμογής της για τις εταιρείες Canadian Solar, ET Solar και ReneSola. Η Επιτροπή εμμένει επίσης στο συμπέρασμα ότι ο συνδυασμός των ενεργειών των εταιρειών Canadian Solar, ET Solar και ReneSola, οι οποίες παρατίθενται στις αιτιολογικές σκέψεις 15 έως 32 ανωτέρω, έβλαψε τη σχέση εμπιστοσύνης με τους εν λόγω τρεις παραγωγούς-εξαγωγείς.
            
         
               (94)
            
            
               Κατά συνέπεια, δικαιολογείται η ανάκληση των αποδοχών της ανάληψης υποχρέωσης για τους εν λόγω τρεις παραγωγούς-εξαγωγείς σύμφωνα με τους όρους της ανάληψης υποχρέωσης.
            
         Η.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ
   
   
               (95)
            
            
               Ως εκ τούτου, σύμφωνα με το άρθρο 8 παράγραφος 9 του βασικού κανονισμού αντιντάμπινγκ, σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης από τις Canadian Solar, ET Solar και ReneSola θα πρέπει να ανακληθεί.
            
         
               (96)
            
            
               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1238/2013 και ο οριστικός αντισταθμιστικός δασμός που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1239/2013 εφαρμόζονται αυτόματα στις εισαγωγές καταγωγής ή προέλευσης ΛΔΚ για το σχετικό προϊόν το οποίο παράγεται από τις Canadian Solar (πρόσθετος κωδικός TARIC: B805), ET Solar (πρόσθετος κωδικός TARIC: B819) και ReneSola (πρόσθετος κωδικός TARIC: B921) από την ημέρα έναρξης ισχύος του παρόντος κανονισμού.
            
         
               (97)
            
            
               Για λόγους ενημέρωσης, ο πίνακας του παραρτήματος του παρόντος κανονισμού απαριθμεί τους παραγωγούς-εξαγωγείς για τους οποίους η αποδοχή της ανάληψης υποχρέωσης, σύμφωνα με την εκτελεστική απόφαση 2014/657/ΕΕ της Επιτροπής, δεν επηρεάζεται,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με τον παρόντα κανονισμό ανακαλείται η αποδοχή της ανάληψης υποχρέωσης για τις εταιρείες i) CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. και CSI Cells Co. Ltd, οι οποίες καλύπτονται από κοινού από τον πρόσθετο κωδικό TARIC: B805, ii) ET Solar Industry Limited και ET Energy Co. Ltd, οι οποίες καλύπτονται από κοινού από τον πρόσθετο κωδικό TARIC B819, και iii) Renesola Zhejiang Ltd και Renesola Jiangsu Ltd, οι οποίες καλύπτονται από κοινού από τον πρόσθετο κωδικό TARIC B921.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 188 της 18.7.2009, σ. 93.
   
      (3)  ΕΕ L 152 της 5.6.2013, σ. 5.
   
      (4)  ΕΕ L 209 της 3.8.2013, σ. 26.
   
      (5)  ΕΕ L 209 της 3.8.2013, σ. 1.
   
      (6)  ΕΕ L 325 της 5.12.2013, σ. 1.
   
      (7)  ΕΕ L 325 της 5.12.2013, σ. 66.
   
      (8)  ΕΕ L 325 της 5.12.2013, σ. 214.
   
      (9)  ΕΕ L 270 της 11.9.2014, σ. 6.
   
      ΠΑΡΑΡΤΗΜΑ
      Κατάλογος εταιρειών:
      
                  Επωνυμία εταιρείας
               
               
                  Πρόσθετος κωδικός TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923